TVD, 9.4.2010


Naslov: Gradnja verige HE je nacionalni projekt

Napoved za voditelja:

Potem, ko se je predsednik vlade Borut Pahor 8. marca v Ljubljani sestal s posavskimi predstavniki, ki so ga seznanili s težavami pri gradnji verige hidro elektrarn na Savi, je danes skupaj z ministrom za gospodarstvo Matejem Lahovnikom in ministrom za okolje in prostor Rokom Žarnićem, obiskal Krško, kjer si je najprej ogledal gradbišče krške HE, potem pa še jedrsko elektrarno. Po obisku je zatrdil, da je gradnja verige HE na Savi  še vedno nacionalni projekt in da bo vlada poiskala denar za urejanje infrastrukture ter do konca leta sprejela Državni prostorski načrt za HE Brežice. 

T- Iz Krškega GORAN ROVAN /

X- Snemalec in montažer Jože Grajžl /

Medtem ko poteka gradnja energetskega dela HE Krško skoraj po planu, pa že krepko zamuja gradnja akumulacijskega bazena zanj.

T- BOGDAN BARBIČ /
X- direktor Hidro elektrarne na Spodnji Savi d.o.o. /
»Škoda v bistvu že nastaja. Upamo pa, da bomo z aktivnostmi in pa razpisom za akumulacijski bazen, ki je že zunaj uspeli to zamudo tudi skrajšati.« 

Vsak mesec zamude pomeni za koncesionarja 500 tisoč evrov škode, da bo ta čim manjša, naj bi pripomogel tudi današnji obisk Pahorja v Krškem.

T- FRANC BOGOVIČ /
X- župan občine Krško /
»Da smo ugotovil, da se je del sklepov že realiziral, kar pomeni, da je bil sprejet poslovni načrt za Infro, da so zunaj že razpisi za začetek gradnje nasipov za HE Krško in da je v skladu tudi z današnjimi dogovori finančna konstrukcija HE Krško praktično zaključena.«

T- BORUT PAHOR /
X- predsednik vlade RS /

»Interes države, je da v najkrajšem času dokonča s projektom objektov na spodnji Savi in tako prispeva k energetski oskrbi Slovenije.«

Kljub tem zagotovilom, pa so nekateri v Posavju vseeno zaskrbljeno, saj v Vodnem skladu naj ne bi bilo dovolj denarja.

T- NIKO GALEŠA /
X- predsednik odbora za spremljanje gradnje HE /
»Če pa tega denarja ni, mora pa MOP, kot je danes predsednik rekel, najti druge vire. Najbolj neumno pa je in bom rekel zame nesprejemljivo, da ker ni denarja kot govorijo v MOP-u, se ustavi nadaljnja izgradnja brez da bi iskali rezervne vire.«

Premier je ob današnjem obisku tudi najavil, da vlada podpira gradnjo nove nuklearke in bo to vnesla v Nacionalni energetski program.

T- BORUT PAHOR /
X- predsednik vlade RS /

»V tem načrtu bo tudi predlog odločitve za začetek izgradnje drugega bloka jedrske elektrarne na Slovenskem.«

O Nacionalnem energetskem programu bodo najprej odločali poslanci državnega zbora, potem pa naj bi se, če bo potrebno, o tem odločali tudi na referendumu.

